OpenLLM-France/wikimedia huggingface dataset:
# Ridgewood

Ridgewood és una població dels Estats Units a l'estat de Nova Jersey. Segons el cens del 2008 tenia 24.163 habitants.

## Demografia

Segons el cens del 2000, Ridgewood tenia 24.936 habitants, 8.603 habitatges, i 6.779 famílies. La densitat de població era de 1.662,8 habitants/km².
Dels 8.603 habitatges en un 44,3% hi vivien nens de menys de 18 anys, en un 69,4% hi vivien parelles casades, en un 7,2% dones solteres, i en un 21,2% no eren unitats familiars. En el 18,5% dels habitatges hi vivien persones soles el 8,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,87 i el nombre mitjà de persones que vivien en cada família era de 3,3.
Per edats la població es repartia de la següent manera: un 30% tenia menys de 18 anys, un 4,4% entre 18 i 24, un 27,5% entre 25 i 44, un 25,9% de 45 a 60 i un 12,2% 65 anys o més.
L'edat mediana era de 39 anys. Per cada 100 dones de 18 o més anys hi havia 88,5 homes.
La renda mediana per habitatge era de 104.286 $ i la renda mediana per família de 121.848 $. Els homes tenien una renda mediana de 90.422 $ mentre que les dones 50.248 $. La renda per capita de la població era de 51.658 $. Aproximadament l'1,8% de les famílies i el 3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Ridgewood». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Ridgewood». American Fact Finder. Oficina del Cens dels Estats Units, 12-01-2010.
# Rosemead

Rosemead és una ciutat al Comtat de Los Angeles a l'estat de Califòrnia. Segons el cens del 2000 tenia 57.594 habitants.

## Demografia

Segons el cens del 2000, Rosemead tenia 53.505 habitants, 13.913 habitatges, i 11.632 famílies. La densitat de població era de 4.011,3 habitants/km².
Dels 13.913 habitatges en un 43,6% hi vivien nens de menys de 18 anys, en un 58% hi vivien parelles casades, en un 17,4% dones solteres, i en un 16,4% no eren unitats familiars. En el 12,6% dels habitatges hi vivien persones soles el 5,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,8 i el nombre mitjà de persones que vivien en cada família era de 4,11.
Per edats la població es repartia de la següent manera: un 27,5% tenia menys de 18 anys, un 10,5% entre 18 i 24, un 31,7% entre 25 i 44, un 19,7% de 45 a 60 i un 10,6% 65 anys o més.
L'edat mediana era de 32 anys. Per cada 100 dones de 18 o més anys hi havia 93,2 homes.
La renda mediana per habitatge era de 36.181$ i la renda mediana per família de 36.552 $. Els homes tenien una renda mediana de 26.545 $ mentre que les dones 22.353 $. La renda per capita de la població era de 12.146 $. Entorn del 19,4% de les famílies i el 22,8% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rosemead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Rosemead». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Web profunda (pel·lícula)

Web profunda (Deep web) és una pel·lícula documental de 2015 dirigida per Alex Winter, descrivint els esdeveniments relacionats amb el mercat negre en línia Silk Road, bitcoin i la política del web fosc.
El documental gira entorn del judici de Ross Ulbricht, suposat fundador de Silk Road, amb entrevistes amb el redactor de Wired, Andy Greenberg, i el desenvolupador Amir Taaki. La narració ve a càrrec de Keanu Reeves, entusiasta del bitcoin. La pel·lícula fou estrenada el 2015 al festival de cinema South By Southwest, i fou emesa el 31 de maig de 2015, a la xarxa Epix.

## Referències

* ↑ John DeFore, "'Deep Web': SXSW Review," The Hollywood Reporter, March 20, 2015.
* ↑ «What Deep Web’s Director Learned Investigating Silk Road». , 29-05-2015 [Consulta: 31 maig 2015].

## Enllaços externs

* Web profunda - Lloc web oficial
* Emissió en xarxa
# Robert de França

Robert de França és el nom dels següents personatges:
* Robert I de França (866 - 923), rei de França (922 – 923), segon rei francès de la dinastia robertiana
* Robert II de França (Orleans, 972 - Melun, 1031), rei de França (996-1031) i duc de Borgonya (1016-1031)
* Robert de França i de Provença (1256 - París, 1317), príncep de França i comte de Clermont (1268 - 1317), fill del rei Lluís IX i Margarida
# Rosina

Rosina és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1341.
# Volcà Wolf

Wolf, també conegut com a mont Whiton, és un gran volcà en escut que es troba al nord de l'illa Isabela, a les illes Galápagos, Equador. Amb 1.710 msnm és el cim més alt de les illes Galápagos.
Consta d'una gran caldera de 6 x 7 quilòmetres i té una profunditat de 700 metres. Només el Cerro Azul té una caldera de profunditat similar a les Galápagos. Després de l'última erupció es va produir un col·lapse de la caldera, provocant la seva aparença esglaonada, amb pendents molt pronunciats que arriben als 35 graus en alguns punts. La primera erupció històrica es va registrar el 1797; Des de llavors s'han registrat onze erupcions més, l'última a principis de gener de 2022.

## Fauna

La subespècie de tortuga de les Galápagos, Chelonoidis nigra becki, es troba als vessants nord i oest del volcà, lluny de les colades de lava més recents on hi ha vegetació més densa. Està amenaçat per les pressions poblacionals i la depredació dels gats salvatges.
L'any 2009 es va identificar una nova espècie d'iguana terrestre, la Conolophus marthae, als vessants del volcà Wolf. Havia estat descoberta pels guardaparcs el 1986 i estudiada pels científics des de l'any 2000.

## Referències

* ↑ «Volcán Wolf». Chinci World Atlas. Arxivat de l'original el 21 January 2016. [Consulta: 9 gener 2016].
* ↑ de Ferranti, Jonathan; Maizlish, Aaron. «Ecuador: 15 Mountain Summits with Prominence of 1,500 meters or greater». peaklist.org, 2005. [Consulta: June 17, 2013].
* ↑ «Global Volcanism Program | Wolf» (en anglès). [Consulta: 22 abril 2024].
* ↑ Rothman, Robert H. «Giant Tortoise». Reptiles. Rochester Institute of Technology. [Consulta: June 18, 2013].
* ↑ Swingland, Ian R.; Klemens, Michael W. & The Durrell Institute of Conservation and Ecology, eds. (1989), "The Conservation Biology of Tortoises", The Conservation Biology of Tortoises, Occasional Papers of the IUCN Species Survival Commission (SSC) No. 5, Switzerland: International Union for Conservation of Nature and Natural Resources, pàg. 24–28, ISBN 2880329868
* ↑ «Tortoise & Freshwater Turtle Specialist Group. Chelonoidis nigra spp. becki». IUCN 2012. IUCN Red List of Threatened Species. Version 2012.2. International Union for Conservation of Nature and Natural Resources, 1996. Arxivat de l'original el June 27, 2014. [Consulta: June 17, 2013].
* ↑ Black, Richard. «Pink iguana rewrites family tree». BBC News, January 5, 2009. [Consulta: June 18, 2013].
* ↑ «An overlooked pink species of land iguana in the Galápagos». Proceedings of the National Academy of Sciences of the United States of America. National Academy of Sciences of the United States of America, vol. 106, 2, 2009, pàg. 507–511. DOI: 10.1073/pnas.0806339106. PMC: 2626733. PMID: 19124773.
# Wu Guanzhong

Wu Guanzhong (xinès simplificat: 吴冠中; xinès tradicional: 吳冠中; pinyin: Wú Guànzhòng) fou un pintor contemporani xinès famós tant a la Xina com a Occident. També va ser un teòric de l'art. Va néixer el 1919 a Yixing (宜興), província de Jiangsu i va morir a Pequín el 25 de juny de 2010. L'any 1935 comença a estudiar enginyeria a l'Escola Industrial de Zhejiang. El 1936 es traslladà a l'Acadèmia Nacional d'Art de Hangzhou on va estudiar l'art xinès i l'occidental. L'any 1947 va anar a París per estudiar a l'Escola Nacional Superior de Belles Arts i on admirà les grans figures de la pintura occidental (Utrillo, Braque, Matisse, Gauguin, Cézanne, Picasso i sobre tot Van Gogh). En un ambient immers en el realisme socialista se'l criticà pel seu formalisme burgès i va començar, llavors, un pelegrinatge d'un centre acadèmic a un altre i durant la Revolució Cultural va sofrir represàlies i va haver de realitzar treballs durs a la província de Hebei.
Wu ha pintat diversos temes com persones, plantes, animals, paisatges i arquitectura amb un toc impressionista.inspirat en els pintors d'aquest corrent d'inicis del segle xx. Les pintures de Wu, en relació al sentit del color i en els principis, mostren una influència occidental però el seu sentit i les variacions tonals de la tinta són típicament xineses. Ha estat el primer pintor xinès viu, l'obra del qual s'ha exposat al Museu Britànic (1992).

## Bibliografia

* Wu Guanzhong: 20th-century Chinese Painter d'Anne Farrer. British Museum Press.1992.ISBN 0714114545

## Referències i enllaços externs

* http://arts.cultural-china.com/en/77Arts8729.html Arxivat 2014-05-17 a Wayback Machine.
* http://www.chinaonlinemuseum.com/painting-wu-guanzhong.php
* http://www.china.org.cn/english/NM-e/169480.htm
* http://asiasociety.org/new-york/exhibitions/revolutionary-ink-paintings-wu-guanzhong
* http://wuguanzhong.artron.net/news_detail_117936
# Rubigny

Rubigny és un municipi francès situat al departament de les Ardenes i a la regió del Gran Est. L'any 2007 tenia 74 habitants.

## Demografia
### Població

El 2007 la població de fet de Rubigny era de 74 persones. Hi havia 28 famílies de les quals 8 eren unipersonals (8 homes vivint sols), 12 parelles sense fills, 4 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 56 habitatges, 31 eren l'habitatge principal de la família, 21 eren segones residències i 4 estaven desocupats. Tots els 55 habitatges eren cases. Dels 31 habitatges principals, 27 estaven ocupats pels seus propietaris, 3 estaven llogats i ocupats pels llogaters i 1 estava cedit a títol gratuït; 2 tenien dues cambres, 2 en tenien tres, 9 en tenien quatre i 18 en tenien cinc o més. 26 habitatges disposaven pel capbaix d'una plaça de pàrquing. A 17 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rubigny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 4 |
| 4 | 75 a 79 | 0 |
| 0 | 70 a 74 | 4 |
| 4 | 65 a 69 | 0 |
| 0 | 60 a 64 | 8 |
| 0 | 55 a 59 | 0 |
| 0 | 50 a 54 | 0 |
| 4 | 45 a 49 | 0 |
| 4 | 40 a 44 | 8 |
| 0 | 35 a 39 | 0 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 4 | 15 a 19 | 4 |
| 8 | 10 a 14 | 0 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 41 persones, 23 eren actives i 18 eren inactives. De les 23 persones actives 19 estaven ocupades (13 homes i 6 dones) i 4 estaven aturades (2 homes i 2 dones). De les 18 persones inactives 6 estaven jubilades, 3 estaven estudiant i 9 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de construcció.
L'únic servei als particulars que hi havia el 2009 era un paleta.
L'any 2000 a Rubigny hi havia 4 explotacions agrícoles que ocupaven un total de 244 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de Rubigny a l'INSEE.
* Évolution et structure de la population Fitxa amb el detall de dades de Rubigny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Romantic Comedy

Romantic Comedy és una obra de teatre de Bernard Slade, autor de Un cop l'any (anglès Same Time, Next Year).

## Argument

Phoebe Craddock i Jason Carmichael són dramaturgs que es reuneixen i decideixen col·laborar fins que ell es ca sa. La seva relació produeix primer un fracàs i després una sèrie d'èxits. El seu repartiment continua sent agut i enginyós, ja que el seu interès mutu no correspost aplega energia durant un període de nou anys, fins que finalment es produeix una certa resolució.

## Producció

L'obra es va representar a Broadway el 8 de novembre de 1979 amb 11 representacions al Teatre Ethel Barrymore. Va tancar el 18 d'octubre de 1980 després de 396 representacions. L'obra fou dirigida per Joseph Hardy, amb escenografia de Douglas W. Schmidt, vestuari de Jane Greenwood, i il·luminació de Tharon Musser. El repartiment original era format per Mia Farrow (Phoebe Craddock), Anthony Perkins (Jason Carmichael), Carole Cook (Blanche Dailey), Holly Palance (Allison St. James), Greg Mullavey (Leo Janowitz), i Deborah May (Kate Mallory). Keith Baxter (Jason Carmichael), Karen Valentine (Phoebe Craddock) i Benay Venuta (Blanche Dailey) van formar part del repartiment més tard.
En 1983 Slade va adoptar la seva obra al cinema dirigida per Arthur Hiller. Els protagonistes foren Dudley Moore i Mary Steenburgen.

## Recepció

El New York Post va escriure: "Un encant d'obra... divertit entreteniment d'un sentiment càlid i enginyós."
John Simon, va escriure al New York Magazine: " Romantic Comedy gairebé compensa en comèdia el que li falta en romanç ... Mia Farrow és bastant bona ... Anthony Perkins manca desesperadament de carisma ..."

## Altres representacions

Es va representar en castellà amb el títol de La chica del asiento de atrás al Teatro Infanta Isabel de Madrid el 29 de setembre de 1983. Fou dirigida per Arturo Fernández amb escenografia de Fernando Viñas i protagonitzada per Arturo Fernández, Victoria Vera (substituïda per Lola Muñoz), Paula Martel i Trini Alonso. Encara no ha estat representada en català.

## Referències

* The Best Plays of 1979-1980 (1980), New York: Dodd, Mead, and Company, Inc., ISBN 0-396-07907-5

## Notes

* 1 2 Romantic Comedy samuelfrench.com, retrieved September 19,2017
* ↑ " 'Romantic Comedy' Broadway" Playbill, retrieved September 19,2017
* ↑ " 'Romantic Comedy' film" tcm.com, retrieved September 19, 2017
* ↑ Simon, John. "Review" New York Magazine, p. 90, November 26, 1979
* ↑ "La chica del asiento de atrás", la comedia de los teléfonos blancos, ABC, 1 d'octubre de 1983
* ↑ Para las señoras, El País, 1 d'octubre de 1983
* ↑ La chica del asiento de atrás, crítica al diari ABC, 11 d'abril de 1985
* ↑ El primer desnudo teatral de Arturo Fernández, ABC, 1 d'octubre de 1983
# Romanyà

«Romanyà» té aquests significats:
* Romanyà de la Selva, entitat de població del municipi de Santa Cristina d'Aro, Baix Empordà
* Romanyà d'Empordà, entitat de població del municipi de Pontós, Alt Empordà
* Joan Romanyà, compositor català del segle XVII
# Whitehall (Wisconsin)

Whitehall és una població dels Estats Units a l'estat de Wisconsin. Segons el cens del 2000 tenia 1.651 habitants.

## Demografia

Segons el cens del 2000, Whitehall tenia 1.651 habitants, 693 habitatges, i 415 famílies. La densitat de població era de 381,7 habitants per km².
Dels 693 habitatges en un 29,9% hi vivien nens de menys de 18 anys, en un 48,3% hi vivien parelles casades, en un 8,5% dones solteres, i en un 40% no eren unitats familiars. En el 35,6% dels habitatges hi vivien persones soles el 20,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,25 i el nombre mitjà de persones que vivien en cada família era de 2,95.
Per edats la població es repartia de la següent manera: un 23,7% tenia menys de 18 anys, un 6,7% entre 18 i 24, un 26,3% entre 25 i 44, un 21,4% de 45 a 60 i un 21,9% 65 anys o més.
L'edat mediana era de 40 anys. Per cada 100 dones de 18 o més anys hi havia 89,5 homes.
La renda mediana per habitatge era de 33.958 $ i la renda mediana per família de 48.047 $. Els homes tenien una renda mediana de 28.643 $ mentre que les dones 21.332 $. La renda per capita de la població era de 17.743 $. Aproximadament el 4,1% de les famílies i el 7,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Whitehall» (en anglès). American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 14 agost 2010].
* ↑ «Geographic Comparison Table- Whitehall». American Fact Finder. Oficina del Cens dels Estats Units, 12-01-2010.
# Yunnanilus yangzonghaiensis

Yunnanilus yangzonghaiensis és una espècie de peix de la família dels balitòrids i de l'ordre dels cipriniformes que es troba a la Xina.

## Referències

* ↑ Nichols, J. T. 1925. Nemacheilus and related loaches in China. Am. Mus. Novit. Núm. 171: 1-7.
* ↑ BioLib (anglès)
* ↑ FishBase (anglès)

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4. .
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Roberts, Tyson R. (2007): The "Celestial pearl danio", a new genus and species of colourful minute cyprinid fish from Myanmar (Pisces: Cypriniformes). Raffles Bulletin of Zoology 55(1): 131-140.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Robert Penn Warren

Robert Penn Warren (Guthrie, 24 d'abril del 1905 – Stratton, 15 de setembre del 1989) va ser un poeta, novel·lista i crític literari nord-americà, així com un dels fundadors de la Nova Crítica. Va ser també membre fundador de la Fraternitat d'Escriptors del Sud. Warren és l'única persona que ha guanyat un Premi Pulitzer en els gèneres de ficció i de poesia. El 1947 va guanyar el Pulitzer de ficció per la seva novel·la Tots els homes del rei (1946) i, posteriorment, va guanyar dos premis Pulitzer de Poesia, primer el 1957 i després el 1979.

## Biografia

Robert P. Warren va néixer en la localitat de Guthrie, Kentucky, el 24 d'abril del 1905. Es va graduar en la Universitat de Clarksville a Tennessee, la Universitat Vanderbilt el 1925 i la Universitat de Califòrnia el 1926. Més tard assistiria a la Universitat Yale. El 1930 va començar la seva carrera docent en la Southwestern College (ara denominada Rhodes College) a Memphis, Tennessee. Aquest mateix any, Robert es va casar amb Emma Brescia, de la qual es divorciaria el 1951. Posteriorment al divorci amb Emma, va contreure matrimoni amb Eleanor Clark el 1952. Junts van tenir dos fills, Rosanna Warren Phelps (nascuda al juliol del 1953) i Gabriel Penn Warren (nascut al juliol del 1955).
Encara que les seves obres reflecteixen fortament la temàtica i el pensament meridional, Warren va publicar la seva obra més famosa, Todos los hombres del rey, mentre exercia de professor a la Universitat de Minnesota (estat fronterer amb Canadà) i va viure l'última part de la seva vida en Fairfield, Connecticut, i en Stratton, Vermont. Va morir el 15 de setembre del 1989 a causa d'unes complicacions derivades d'un càncer ossi.

## Obres

* El caballero de la noche (1939)
* En las puertas del cielo (1943)
* Todos los hombres del rey (1946)
* Promesas: Poemas (1954 – 1956)
* Poemas escogidos (1923 – 1943)
* El circo del desván (1968)
* Mundo y tiempo (1950)
* La gruta (1959)
* Recuerda El Álamo (1958)
* ¿Quién habla a favor del negro? (1965)
* Poemas escogidos: Nuevos y Antiguos (1923 – 1966)

## Al cinema

El 1949, el director Robert Rossen el va portar al cinema.
El 2006, el director Steven Zaillian el va portar al cinema amb un excel·lent repartiment en el qual figuren Sean Penn, Jude Law, Anthony Hopkins i Kate Winslet.

## Referències

* 1 2 «Robert Penn Warren». Encyclopædia Britannica [Consulta: 11 setembre 2016].
* 1 2 McCrum, Robert «The 100 best novels: No 67 – All the King’s Men by Robert Penn Warren (1946)». The Guardian, 29-12-2014 [Consulta: 11 setembre 2016].
* 1 2 3 «Robert Penn Warren». Poets. Academy of American Poets. [Consulta: 11 setembre 2016].
# Romeo and Juliet (pel·lícula de 1968)

Romeo and Juliet és una de les nombroses adaptacions de l'obra homònima de William Shakespeare. Aquesta pel·lícula dirigida per Franco Zeffirelli el 1968 es va endur dos Oscars (millor fotografia i millor direcció artística) i va ser nominada dues vegades (per el millor director i millor film).

## Argument

A Verona, un desgraciat atzar marca el destí de dos adolescents enamorats que pertanyen a dues famílies enfrontades.

## Repartiment

* Leonard Whiting: Romeo
* Olivia Hussey: Juliette
* John McEnery: Mercutio
* Milo O'Shea: Germà Laurent
* Pat Heywood: la dida
* Michael York: Tybalt
* Bruce Robinson: Benvolio
* Paul Hardwick: Lord Capulet
* Natasha Parry: Lady Capulet
* Antonio Pierfederici: Lord Montaigu
* Esmeralda Ruspoli: Lady Montaigu

## Al voltant de la pel·lícula

* L'edat dels actors principals (Leonard Whiting, 17 anys i Olivia Hussey, 16 anys) era prop del dels papers de l'obra. Aquesta pel·lícula ha estat d'altra banda molt polèmica, ja que els dos actors hi surten nus, tot i no ser majors d'edat. Prèviament, s'han de donar permisos especials per rodar aquestes escenes.
* Paul McCartney va ser inicialment previst que tingués el paper de Romeo.
* Franco Zeffirelli es preocupava pel pes que guanyava Olivia Hussey i prohibeix servir pastes en el rodatge.

## Premis i nominacions
### Premis

* 1969: Oscar a la millor fotografia per Pasqualino De Santis
* 1969: Oscar al millor vestuari per Danilo Donati
* 1969: Globus d'Or a la millor pel·lícula estrangera
* 1969: Globus d'Or a la millor promesa femenina per Olivia Hussey
* 1969: Globus d'Or a la millor promesa masculina per Leonard Whiting
* 1969: BAFTA al millor vestuari per Danilo Donati

### Nominacions

* 1969: Oscar a la millor pel·lícula per Anthony Havelock-Allan i John Brabourne
* 1969: Oscar al millor director per Franco Zeffirelli
* 1969: Globus d'Or al millor director per Franco Zeffirelli
* 1969: Globus d'Or a la millor banda sonora per Nino Rota
* 1969: BAFTA a la millor direcció per Franco Zeffirelli
* 1969: BAFTA a la millor actriu secundària per Pat Heywood
* 1969: BAFTA al millor actor secundari per John McEnery
* 1969: BAFTA a la millor música per Nino Rota
* 1969: BAFTA al millor muntatge per Reginald Mills

## Bibliografia

* Monthly Film Bulletin, Número 411(anglès)
* Sight and Sound, primavera 1968, p. 108(anglès)
* Cahiers du cinéma, Número 206, novembre 1968
* Positif, Número 99, novembre 1968

## Referències

* ↑ «Romeo and Juliet». The New York Times.